stanford-oval/wikipedia huggingface dataset:
רוני רוזנטל
קריירת מועדונים

רוזנטל נולד וגדל בחיפה, והחל לשחק כדורגל במחלקת הנוער של מכבי חיפה, הפגין בה כישרון רב, וב-1979 עלה לקבוצה הבוגרת של המועדון. במשחקו הראשון במדי מכבי חיפה (אז בליגה השנייה), נגד הפועל קריית שמונה, כבש רוזנטל שני שערים. ב-1982, תחת שרביטו של המאמן ג'ק מנסל, שסיים אז את כהונתו כמאמן נבחרת ישראל, לא זכה רוזנטל להערכת המאמן, שאף ביקש להעבירו לקבוצה אחרת בהעברה חופשית. יוחנן וולך בהנהלת הקבוצה מנע את השחרור. תחת המאמן שלמה שרף, שמונה למאמן שנה לאחר מכן, זכה רוזנטל לטיפוח וקידום והיה לשחקן מרכזי בצמד האליפויות בהן זכתה מכבי חיפה בעונת 1983/1984 ובעונת 1984/1985.
רוזנטל ניצל את הצלחתו ועבר ב-1986 לשחק, תמורת סכום העברה גבוה, בקלאב ברוז' מליגת העל הבלגית. כבר במשחק הליגה הראשון שלו כבש שער, בניצחון קבוצתו 8–0 על KSV ורכם. בעונתו השנייה בקבוצה זכה עמה באליפות, ולאחר מכן עבר לסטנדרד לייז', במדיה שיחק שנתיים.
ב-1990 נבחן רוזנטל בקבוצת לוטון האנגלית, אך הקבוצה לא יכלה לעמוד בדרישה הכספית של לייז'. לקראת סוף העונה הושאל לקבוצת ליברפול. אף על פי שבליברפול היה לרוב שחקן מחליף, תרם רוזנטל תרומה רבה להשגת האליפות של המועדון בעונת 1989/1990. מנג'ר הקבוצה קני דלגליש אמר כי רוזנטל העניק לליברפול את המומנטום בשבעת השערים שכבש עם הגעתו לקבוצה, בשמונה משחקים, אשר סייעו רבות למועדון לזכות באותה אליפות. באתר הרשמי של ליברפול נכתב כי רוזנטל תמיד יזכר על ידי אוהדי הקבוצה כשחקן אשר נתן תמיד את מאה האחוזים שלו למען הקבוצה, גם כאשר נכנס כמחליף למספר דקות. בעקבות הצלחתו, רכשו ראשי ליברפול את רוזנטל מלייז' בסכום גבוה.
ב-1992 הבקיע רוזנטל בשלושה משחקים ברציפות בליגה האנגלית הראשונה במדי ליברפול (ב-2023 השווה ועקף את הישגו, הישראלי מנור סולומון שהבקיע שער ב-5 מחזורים רצופים בפרמייר ליג עוד בעונתו הראשונה באנגליה, אם כי אחד משעריו היה אמנם במשחק גביע ה-FA אך מול קבוצת פרמייר ליג באותה עת).
בשנת 1992, בעת משחק של ליברפול מול אסטון וילה, החמיץ רוזנטל בעיטה לשער ממטרים ספורים מול שער פנוי. החמצה זו נכנסה ללקסיקון אנשי הספורט בבריטניה ומאז המילה "רוזנטל" משמשת לתיאור החמצות של שערים ממצבים נוחים במיוחד. בשנת 2010 נבחרה החמצה זו על ידי גולשי אתר הגרדיאן ל"החמצה הנוראית ביותר בהיסטוריה של הכדורגל העולמי". החמצה זו נבחרה על ידי 26% מהמצביעים, מספר כפול מההחמצה שבמקום השני.
בעונות הבאות לא זכה רוזנטל לאמון ממאמני הקבוצה, קני דלגליש וגריים סונס, ובשנת 1994 עבר לשחק במדי קבוצת טוטנהאם הוטספר, בה שיחק 88 משחקים, אך מיעט לכבוש שערים. בשנת 1997 עבר רוזנטל לשחק בקבוצת ווטפורד מהליגה השלישית באנגליה וסייע לה לעלות לליגת המשנה. בעונה שלאחר מכן הצטרף אליו אלון חזן, ויחד הם סייעו לקבוצה לעלות לפרמייר ליג.
רוזנטל פרש ממשחק בשנת 1999 והפך לאיש עסקים וסוכן שחקנים.
נבחרת ישראל

ב-19 בדצמבר 1984, בגיל 21, ערך רוזנטל את הופעתו הראשונה במדי נבחרת ישראל, במשחק ידידות נגד נבחרת לוקסמבורג, שהסתיים בניצחון 2–0 לנבחרת ישראל.
במשחקי מוקדמות מונדיאל 1990 היה רוזנטל מכוכבי הנבחרת, לצידם של אלי אוחנה ושלום תקווה ששיחקו גם הם באירופה, כאשר הנבחרת הייתה קרובה להעפיל למונדיאל וכשלה רק במשחקי ההכרעה הסופיים מול קולומביה. רוזנטל היה שותף מרכזי במה שנחשב לאחד ממשחקיה הגדולים של נבחרת ישראל בכל הזמנים, במסגרת מוקדמות מונדיאל 1994 מול נבחרת צרפת בפארק דה פראנס בפריז. רוזנטל היה מעורב בהבקעת כל שלושת השערים בניצחון 3–2, כולל הבישול לשער הניצחון של ראובן עטר.
משחקו האחרון בנבחרת נערך ב-8 ביוני 1997, בהפסד לנבחרת רוסיה במסגרת מוקדמות מונדיאל 1998. בסך הכל ערך רוזנטל 60 הופעות במדי הנבחרת, בהן הבקיע 11 שערים.
חיים אישיים

רוזנטל נולד בחיפה, לאב שעלה לישראל מרומניה, ולאם שעלתה ממרוקו. אחיו ליאור רוזנטל הוא גם כדורגלן עבר. אחיינו הוא כדורגלן בקבוצת לודוגורץ ראזגרד הבולגרית ושחקן נבחרת ישראל, דני גרופר.
נישא לבת זוג בלגית שהתגיירה, ננסי. להם שני בנים, דין וטום, שניהם ילידי אנגליה ועוסקים בתחום הכדורגל. רוזנטל אשר החל לשחק בליגה האנגלית בשנת 1990, מתגורר מאז 1994 עם משפחתו בלונדון. הוא עסק כסוכן כדורגלנים וכיועץ. בנו טום רוזנטל(אנ') הפך גם הוא לכדורגלן, ולזכותו 18 הופעות ו-3 שערים בסך הכל בשתי גילאי נבחרות הנוער של בלגיה, והופעה אחת בנבחרת הצעירה של ישראל ב-2018.
ב-11 במאי 2019, משפחתו של רוזנטל נשדדה בידי שודדים חבושים במסכות ומצ'טות, שפרצו לביתם בקריקלווד(אנ'), לונדון שבבריטניה.
תארים

אליפות ישראל: 1983/1984, 1984/1985
אליפות בלגיה: 1987/1988
אליפות אנגליה: 1989/1990
הערות שוליים

↑  אלכס פרלסמן, אח, איזו פתיחה 'ישראלית' לליגה הבלגית: רוזנטל כבש שער בנצחון המדהים של בריז' על ורגאם 0–8, מעריב, 1 בספטמבר 1986
↑   שאול אדר, השבוע לפני 25 שנה | רוני רוזנטל והדהרה האחרונה של ליברפול, באתר הארץ, 8 במאי 2015
1 2  לא עוצר: שער שלישי ברציפות למנור סולומון בפולהאם, באתר ynet, 24 בפברואר 2023
1 2  חמישה שערים בחמישה משחקים: צפו בכל הגולים של מנור סולומון באנגליה, באתר ספורט 1, ‏2023-03-07
↑  משה גוזגל, רוני רוזנטל - בשירות הוד מלכותה, באתר ynet, 9 בינואר 2002
↑  שרון דוידוביץ', שיחק אותה רוזנטל: יום הולדת 50 לרוקט רוני, באתר ynet, 5 באוקטובר 2013
1 2  דני גרופר, "השחקן הרומני האנונימי שזכה באליפות בולגריה", באתר וואלה, 19 באפריל 2022
1 2  "PressReader.com - Your favorite newspapers and magazines". www.pressreader.com.
↑  Wechsler, Bob (10 בספטמבר 2008). Day by Day in Jewish Sports History. KTAV Publishing House, Inc. ISBN 9780881259698 – via Google Books. {{cite book}}:  (עזרה)
↑  מיקי עזריה, לונדון, לונדון כן מחכה לרוזנטל, באתר ynet, 6 באוקטובר 2002
↑  אשר גולדברג‏, "נפלתי להימורים, הגעתי לתהום. ברקוביץ' הציל אותי", באתר וואלה, 25 בנובמבר 2022
↑   עירד צפריר, 16 שחקנים עשו הכל כדי שצמרת הכדורגל הישראלי תבחין בהם. העונה הם הצליחו, באתר הארץ, 14 במאי 2019
↑  RONNIE ROSENTHAL IN BRIEF
↑  Rosenthal called up by Israel U21s, www.thejc.com
↑  Small Talk: Ronny Rosenthal, the Guardian, ‏2007-11-16 (באנגלית)
↑  מיקי עזריה, לונדון, לונדון כן מחכה לרוזנטל, באתר ynet, 6 באוקטובר 2002
↑  https://int.soccerway.com/players/tom-rosenthal/330345/
↑  https://www.football.org.il/national-team-player/?player_id=201398
↑  Maltby, Matt (30 ביולי 2019). "Ex-Tottenham and Liverpool star attacked by machete gang in raid at home". mirror. {{cite web}}:  (עזרה)
שבלייה (סרט, 2022)

| --- | --- |

כרזת הסרט
 בימוי:  סטיבן ויליאמס 
 הופק בידי:  אד גייני 
 תסריט:  Stefani Robinson 
 שחקנים ראשיים:  קלווין האריסון ג'וניור מיני דרייבר אלכס פיצאלן לוסי בוינטון סמארה ויבינג מרטון צ'וקאש 
 מוזיקה:  קריס בווארס 
 צילום:  ג'ס הול 
 מדינה:  ארצות הברית 
 חברת הפקה:  Element Pictures 
 חברה מפיצה:  סרצ'לייט פיקצ'רס 
 הקרנת בכורה:  11 בספטמבר 2022 
 משך הקרנה:  107 דק' 
 שפת הסרט:  אנגלית 
 סוגה:  סרט ביוגרפי, סרט דרמה, סרט היסטורי 
 אתר רשמי
 דף הסרט ב־IMDb
 
שבלייה (באנגלית: Chevalier) הוא סרט דרמה ביוגרפי משנת 2022, המבוסס על חייו של המוזיקאי הצרפתי-קריבי שבלייה דה סנט-ז'ורז', אותו מגלם קלווין הריסון ג'וניור. הסרט בוים על ידי סטיבן ויליאמס ונכתב על ידי סטפני רובינסון. בסרט מככבים סמארה וויווינג, לוסי בוינטון, מרטון צ'וקאש, אלכס פיצאלן ומיני דרייבר.
הסרט הוצג בבכורה עולמית בפסטיבל הסרטים הבינלאומי של טורונטו 2022 ב-11 בספטמבר 2022. הסרט הוקרן לראשונה בבתי הקולנוע בארצות הברית ב-7 באפריל 2023.
עלילה

עלייתו ותחייתו של שבלייה דה סן ז'ורז', כנר ומלחין צרפתי-קריבי (המכונה לעיתים בכינוי הגנאי "מוצרט השחור") שזכה לתהילה בהיותו ילד פלא. אבל חיי אהבה מסובכים והגזענות של המשטר מובילים לסכסוך עם מארי אנטואנט, וסנט-ז'ורז' מבין שדברים חייבים להשתנות.
שחקנים ודמויות

קלווין הריסון ג'וניור – ג'וזף בולון, שבלייר דה סן ז'ורז'
סמארה וויבינג – מארי ז'וזפין דה מונטלמבר
לוסי בוינטון – מארי אנטואנט
מרטון צ'וקאש – מארק רנה, המרקיז דה מונטלמבר
אלכס פיצאלן – לואי פיליפ השני, דוכס אורליאן
מיני דרייבר – מארי מדלן גימארד
הפקה

ב-30 ביוני 2020, הוכרז ש-Searchlight Pictures רכשה את הזכויות ליצירת הסרט מסטפני רובינסון להפקת סרט ביוגרפי על המוזיקאי באותו שם, כאשר סטיבן ויליאמס מופקד על הבימוי. ב-31 במרץ 2021, הוכרז כי קלווין הריסון ג'וניור לוהק לתפקיד הראשי של סן ג'ורג'. ב-8 ביולי 2021, לוהקה סמארה ויבינג לתפקיד ראשי. בחודש שלאחר לוהקו לוסי בוינטון ומיני דרייבר תפקידים ראשיים, כאשר אלכס פיצאלן לוהק לתפקיד משנה וכותרת הסרט התקצרה ל-"שבלייה".
הצילום העיקרי החל ב-7 בספטמבר 2021 בפראג, צ'כיה והצילומים הסתיימו בנובמבר 2021.
הפצה

הבכורה העולמית התקיימה בפסטיבל הסרטים הבינלאומי של טורונטו 2022 ב-11 בספטמבר 2022. באוקטובר 2022, פורסם כי 7 באפריל 2023 יהיה התאריך הרשמי להקרנה ראשונה בבתי הקולנוע.
ביקורת

באתר Rotten Tomatoes, לסרט יש דירוג של 94% על סמך 17 ביקורות, ודירוג ממוצע של 7.2/10 באתר IMDb. ב־Metacritic, לסרט יש ציון ממוצע משוקלל של 67 מתוך 100, על סמך ביקורות של 8 מבקרים, מה שמצביע על "ביקורות חיוביות בדרך כלל".
פרסים ומועמדויות

| שנה | פרס | קטגוריה | מועמד (ים) | תוצאה | מקור |
| --- | --- | --- | --- | --- | --- |
| 2024 | פרס Black Reel | ההופעה הראשית הטובה ביותר | קלווין הריסון ג'וניור | מועמדות |  |
| 2024 | פרס Black Reel | הפריטטורה הטובה ביותר | קריס באוורס | מועמדות |  |
| 2024 | פרס Black Reel | עיצוב ההפקה הטוב ביותר | קארן מרפי | מועמדות |  |
הערות שוליים

↑  Donnelly, Matt (30 ביוני 2020). "'Black Mozart' Biopic Lands at Searchlight From Director Stephen Williams, Writer Stefani Robinson (Exclusive)". Variety. ארכיון מ-3 במרץ 2021. נבדק ב-2 באפריל 2021. {{cite web}}:  (עזרה)
↑  Kroll, Justin (31 במרץ 2021). "Kelvin Harrison Jr. To Star In Searchlight's 'Chevalier de Saint-Georges' As The Musical Prodigy". Deadline Hollywood. ארכיון מ-1 באפריל 2021. נבדק ב-2 באפריל 2021. {{cite web}}:  (עזרה)
↑  Kit, Borys (8 ביולי 2021). "Samara Weaving to Star in Searchlight Drama 'Chevalier de Saint-Georges' (Exclusive)". The Hollywood Reporter. ארכיון מ-22 באוגוסט 2021. נבדק ב-22 באוגוסט 2021. {{cite web}}:  (עזרה)
↑  Kroll, Justin (4 באוגוסט 2021). "Lucy Boynton To Play Marie Antoinette In Searchlight's 'Chevalier' Starring Kelvin Harrison Jr". Deadline Hollywood. ארכיון מ-22 באוגוסט 2021. נבדק ב-22 באוגוסט 2021. {{cite web}}:  (עזרה)
↑  Wiseman, Andreas (13 באוגוסט 2021). "Minnie Driver Joins Kelvin Harrison Jr., Samara Weaving & Lucy Boynton In Searchlight Pictures Biopic 'Chevalier'". Deadline Hollywood. ארכיון מ-22 באוגוסט 2021. נבדק ב-22 באוגוסט 2021. {{cite web}}:  (עזרה)
↑  Donnelly, Matt (20 באוגוסט 2021). "Searchlight's 'Chevalier' Casts Alex Fitzalan Opposite Kelvin Harrison Jr., Samara Weaving (Exclusive)". Variety. ארכיון מ-21 באוגוסט 2021. נבדק ב-22 באוגוסט 2021. {{cite web}}:  (עזרה)
↑  Pirodsky, Jason (30 באוגוסט 2021). "'Chevalier', with Kelvin Harrison Jr. and Samara Weaving, to shoot in Prague from September". The Prague Reporter. ארכיון מ-31 באוגוסט 2021. נבדק ב-30 בספטמבר 2021. {{cite web}}:  (עזרה)
↑  D'Alessandro, Anthony (28 ביולי 2022). "Toronto Film Festival 2022 Expecting "Full Houses" Says CEO With Star Power World Premieres: Jennifer Lawrence's 'Causeway', Anya Taylor-Joy's 'The Menu', Jessica Chastain's 'The Good Nurse', Jonathan Majors & Glen Powell's 'Devotion' & More". Deadline Hollywood. נבדק ב-28 ביולי 2022. {{cite web}}:  (עזרה)
↑  Grobar, Matt (11 באוקטובר 2022). "Marvel Shifts Release Dates For 'Blade', 'Fantastic Four', 'Avengers: Secret Wars', Next 'Deadpool' Among Disney Moves". Deadline (באנגלית). נבדק ב-11 באוקטובר 2022. {{cite web}}:  (עזרה)
↑  "Chevalier". Rotten Tomatoes. Fandango Media. נבדק ב-21 בנובמבר 2022. {{cite web}}:  (עזרה)
↑  "Chevalier Reviews". Metacritic. Fandom, Inc. נבדק ב-21 בנובמבר 2022. {{cite web}}:  (עזרה)
↑  Valerie Complex, Black Reel Awards Nominations: ‘The Color Purple’ And ‘Rustin’ Dominate, Deadline, ‏2023-12-15 (באנגלית אמריקאית)
קצב פריימים

קצב פריימים (מבוטא בפריימים לשנייה או FPS) הוא התדירות (קצב) שבה נלכדות או מוצגות תמונות (המונח חל באופן שווה על מצלמות סרטים ווידאו, גרפיקה ממוחשבת ומערכות לכידת תנועה). קצב הפריימים יכול להיקרא גם תדירות, ולהתבטא בהרץ. קצב הפריימים במפרטי המצלמה האלקטרונית עשוי להתייחס לקצב המקסימלי האפשרי, כאשר בפועל, הגדרות אחרות (כגון זמן חשיפה) עשויות להפחית את התדר למספר נמוך יותר.
ראייה אנושית

הרגישות הזמנית והרזולוציה של הראייה האנושית משתנות בהתאם לסוג ולמאפיינים של הגירוי החזותי. כמו כן, היא שונה בין אנשים.
מערכת הראייה האנושית יכולה לעבד 10 עד 12 תמונות בשנייה ולתפוס אותן בנפרד, בעוד שקצב גבוה יותר נתפס כתנועה. אור מאופנן (כגון צג מחשב) נתפס כיציב על ידי רוב המשתתפים במחקרים כאשר הקצב גבוה מ-50 הרץ. תפיסה זו של אור מאופנן כיציב ידועה בשם "סף היתוך הבהוב". עם זאת, כאשר האור המאופנן אינו אחיד ומכיל תמונה, סף היתוך הבהוב יכול להיות גבוה בהרבה, במאות הרץ.
בכל הנוגע לזיהוי תמונה, נמצא כי אנשים מזהים תמונה ספציפית בסדרה רציפה של תמונות שונות, שכל אחת מהן נמשכת עד 13 אלפיות השנייה. התמדת ראיה (אנ') אחראית לפעמים לגירוי חזותי קצר מאוד של אלפיות שניות עם משך נתפס של בין 100 ל-400 אלפיות השנייה. גירויים מרובים וקצרים מאוד נתפסים לפעמים כגירוי בודד, כגון הבזק אור ירוק של 10 אלפיות השנייה ולאחריו הבזק אור אדום של 10 אלפיות השנייה, נתפסים כהבזק אור צהוב יחיד.
סרט ווידאו > סרטים אילמים

סרטים אילמים מוקדמים היו בעלי קצבי פריימים בין 16 ל-24 פריימים לשנייה (fps), אך מכיוון שהמצלמות הופעלו ביד, הקצב השתנה לעיתים קרובות במהלך הסצנה כדי להתאים לאופי הסצנה. גם מקריני הסרטים היו יכולים לשנות את קצב הפריימים בקולנוע על ידי כוונון ריאוסטט השולט במתח המניע את מנגנון במקרן. חברות סרטים התכוונו לעיתים קרובות שבתי קולנוע יציגו את הסרטים האילמים שלהם בקצבי פריימים גבוהים יותר ממה שצולמו. קצבי הפריימים אלו הספיקו לתחושת התנועה, אבל נתפסו כתנועה קופצנית. כדי למזער את ההבהוב, המקרנים השתמשו בתריסים בעלי להבים כפולים ומשולשים, כך שכל פריים הוצג פעמיים או שלוש, והגדיל את קצב ההבהוב ל-48 או 72 הרץ ואף הפחית את מאמץ העיניים. תומאס אדיסון אמר ש-46 פריימים לשנייה הם המינימום הדרוש לעין כדי לתפוס תנועה: "כל דבר פחות יאמץ את העין". באמצע עד סוף שנות ה-20 של המאה ה-20, קצב הפריימים של סרטים אילמים עלה לבין 20 ל-26 FPS.
סרט ווידאו > סרטי סאונד

כאשר הוצג סרט קול ב-1926, שינויים במהירות הסרט לא היו רלוונטיים, מכיוון שהאוזן האנושית רגישה יותר מהעין לשינויים בתדר. בתי קולנוע רבים הראו סרטים אילמים בקצב של 22 עד 26 FPS, וזו הסיבה שהתעשייה בחרה ב-24 FPS לסרטי קול כסטנדרט. מ-1927 עד 1930, כאשר האולפנים החלו לעדכן את הציוד, הקצב של 24 FPS הפך לסטנדרטי עבור סרט קול 35 מ"מ. ב-24 FPS, הסרט עובר דרך המקרן בקצב של 456 מילימטרים (18.0 אינץ') לשנייה. זה אפשר תריסים פשוטים עם שני להבים כדי להקרין סדרה של תמונות בקצב של 48 לשנייה, כך שזה עונה על ההמלצה של אדיסון. מקרני סרטים מודרניים רבים בגודל 35 מ"מ משתמשים בתריסים בעלי שלושה להבים כדי לתת 72 תמונות בשנייה - כלומר, כל פריים מהבהב על המסך שלוש פעמים.
סרט ווידאו > אנימציה

באנימציה מצוירת, דמויות נעות מצולמות לעיתים קרובות "על שניים", כלומר, ציור אחד מוצג על כל שני פריימים של סרט (שבדרך כלל פועל בקצב של 24 פריימים לשנייה), כלומר יש רק 12 ציורים בשנייה. אף על פי שקצב עדכון התמונה נמוך, הרציפות משביעת רצון עבור רוב הסרטים. עם זאת, כאשר דמות נדרשת לבצע תנועה מהירה, בדרך כלל יש צורך לחזור להנפשה "על אחת" (כלומר, ציור על פריים), מכיוון ש"שניים" איטיים מכדי להעביר את התנועה בצורה מספקת. שילוב של שתי הטכניקות שומר על העין ללא עלות ייצור מיותרת.
אנימציה עבור רוב הסרטים המצויירים של שבת בבוקר (אנ') הופקה בזול ככל האפשר, ולרוב צולמה על "שלושה" או אפילו "ארבעה", כלומר שלושה או ארבעה פריימים לכל ציור. כלומר, ל-8 או 6 ציורים בלבד בשנייה בהתאמה. אנימה גם מצוירת בדרך כלל על שלשות.
סרט ווידאו > תקני וידאו מודרניים

בשל תדר החשמל של רשתות חשמל, שידורי טלוויזיה אנלוגיים פותחו עם קצבי פריימים של 50 הרץ (רוב העולם) או 60 הרץ (קנדה, ארצות הברית, יפן, דרום קוריאה). התדר של רשת החשמל היה יציב ביותר ולכן היה הגיוני להשתמש בו לסנכרון.
כניסת טכנולוגיית הטלוויזיה הצבעונית הצריכה להוריד את תדר ה-60 FPS ב-0.1% כדי למנוע סריקת נקודות (אנ'), אלמנט תצוגה המופיע על צגי שחור-לבן מדור קודם, שגם מופיע על משטחים רווי צבעים. נמצא כי על ידי הורדת קצב הפריימים ב-0.1%, ההשפעה הלא רצויה הופחתה למינימום.
נכון לשנת 2021, תקני שידור וידאו בצפון אמריקה, יפן ודרום קוריאה עדיין מבוססים על 60 / 1.001 ≈ 59.94 תמונות בשנייה. בדרך כלל משתמשים בשני גדלים של תמונות: 1920×1080 ("1080i/p") ו-1280×720 ("720p"). באופן מבלבל, פורמטים "משולבים" נהוג לציין ב-1/2 קצב התמונה שלהם, 29.97/25 FPS וכפול גובה הדימוי שלהם, אבל הכינויים הללו הן מנהג בלבד; בכל פורמט מופקות 60 תמונות בשנייה. רזולוציה של 1080i מפיקה 59.94 או 50 תמונות 1920×540, כל אחת מהן מונמכת לחצי גובה בתהליך הצילום ונמתחת לאחור כדי למלא את המסך בהשמעה במכשיר טלוויזיה. פורמט 720p מייצר תמונות 59.94/50 או 29.97/25 1280×720p, לא סחוטות, כך שאין צורך בהרחבה או סחיטה של התמונה. זה גרם לבלבול הזה בכל התעשייה בימים הראשונים של תוכנות וידאו דיגיטליות, כאשר הרבה תוכנות נכתבו בצורה שגויה: המפתחים חשבו שצפויות רק 29.97 תמונות בכל שנייה. אמנם נכון שכל רכיב תמונה נשלח רק 29.97 פעמים בשנייה, אבל מיקום הפיקסלים נשלח 1/60 שנייה לאחר מכן.
סרט בקצב המקורי של 24 FPS לא יכול להיות מוצג ללא התהליך הדרוש, מה שמוביל לעיתים קרובות ל"התלבטות": כדי להמיר 24 פריימים לשנייה ל-60 פריימים לשנייה, כל פריים אי זוגי חוזר על עצמו, מתנגן פעמיים, בעוד כל פריים זוגי הוא משולש. זה יוצר תנועה לא אחידה, הנראית סטרובוסקופית. להמרות אחרות יש הכפלת מסגרת לא אחידה דומה. תקני וידאו חדשים יותר תומכים ב-120, 240 או 300 פריימים לשנייה, כך שניתן לדגום פריימים באופן שווה עבור קצבי פריימים סטנדרטיים כגון סרט 24, 48 ו-60 FPS או וידאו של 25, 30, 50 או 60 FPS. ששיעורי הפריימים הגבוהים האלה עשויים להיות מוצגים גם בשיעורים המקוריים שלהם.
קצב הפריימים במפרטי המצלמה האלקטרונית עשוי להתייחס לקצב המקסימלי האפשרי, כאשר בפועל, הגדרות אחרות (כגון זמן חשיפה) עשויות להפחית את התדר למספר נמוך יותר.
המרת קצב פריימים FRC

המרת קצב פריימים מעלה הוא תהליך של הגדלת הרזולוציה הזמנית של רצף וידאו על ידי סינתזה של פריימי ביניים אחד או יותר בין שתי פריימים עוקבים. קצב פריימים נמוך גורם ל"Aliasing", מניב תנועה פתאומית ופוגע באיכות הווידאו. כתוצאה מכך, הרזולוציה הזמנית היא גורם חשוב המשפיע על איכות הווידאו. אלגוריתמים עבור FRC נמצאים בשימוש נרחב ביישומים, כולל שיפור איכות חזותית, דחיסת וידאו ויצירת וידאו בהילוך איטי.
המרת קצב פריימים FRC > שיטות

ניתן לסווג את רוב שיטות ה-FRC לשיטות זרימה אופטית או מבוססי ליבה ושיטות מבוססות פיקסלים מזויפים.
המרת קצב פריימים FRC > שיטות > FRC מבוסס זרימה

שיטות המבוססות על זרימה משלבות באופן ליניארי זרימות אופטיות חזותיות בין שתי מסגרות קלט כדי להעריך זרימות ממסגרת הביניים של היעד למסגרות הקלט. הם גם מציעים היפוך זרימה (הקרנה) לעיוות תמונה מדויק יותר. יתרה מכך, ישנם אלגוריתמים שנותנים משקלים שונים של וקטורי זרימה חופפים בהתאם לעומק האובייקט של הסצנה באמצעות שכבת הקרנת זרימה.
המרת קצב פריימים FRC > שיטות > FRC מבוסס הדמיית פיקסל

שיטות המבוססות על הדמיה של פיקסל משתמשות בפיתול שניתן לעיוות למחולל המסגרת המרכזית על ידי החלפת זרימות אופטיות בוקטורי היסט. ישנם אלגוריתמים שגם מבצעים אינטרפולציה של פריימים אמצעיים בעזרת קונבולולוציה ניתנת לעיוות בתחום התוכנה. עם זאת, מכיוון ששיטות אלו חזו ישירות פיקסלים בניגוד לשיטות FRC המבוססות על זרימה, הפריימים החזויים נוטים להיות מטושטשים כאשר קיימים אובייקטים הנעים במהירות.
המרת קצב פריימים FRC > תוכנות זמינות

| כלי / תוכנית | זמינות | מקסימום מכפיל הגדלת מסגרת |
| --- | --- | --- |
| מסנן קצב המרות של AviSynth MSU | מסחרי | כל מספר שלם חיובי |
| Adobe Premiere Pro | מסחרי | 100 |
| וגאס פרו | מסחרי | 100 |
| Topaz Video Enhance AI | מסחרי | 100 |
| ממיר קצב פריימים מתקדם (AFRC) | "חינם" | כל מספר שלם חיובי |
| FlowFrames Video AI אינטרפולציה | חינם | עד פי 8 |
המרת קצב פריימים FRC > תוכנות זמינות > מסנן קצב המרות של AviSynth MSU

מסנן המרת קצב הפריימים של AviSynth MSU הוא כלי קוד פתוח המיועד להמרה מעלה של קצב פריימים של וידאו. הוא מגדיל את קצב הפריימים בגורם שלם. הוא מאפשר, למשל, להמיר סרטון עם 15 פריימים לשנייה לסרטון עם 30 פריימים לשנייה.
המרת קצב פריימים FRC > תוכנות זמינות > Adobe Premiere Pro

Adobe Premiere Pro היא תוכנה מסחרית לעריכת וידאו המאפשרת להאט את הווידאו באמצעות אפקטים של זרימה אופטית ומיפוי זמן מחדש לצילומים רגילים כדי ליצור מראה טוב יותר והילוך איטי חלק יותר.
המרת קצב פריימים FRC > תוכנות זמינות > וגאס פרו

Vegas Pro היא גם תוכנה מסחרית לעריכת וידאו. יכולה גם לייצר וידאו בהילוך איטי, צריך לבחור את עוצמת התנועה בסרטון שלך ואת אחוזי מהירות ההשמעה.
המרת קצב פריימים FRC > תוכנות זמינות > Topaz Video Enhance AI

ל-Topaz Video Enhance AI יש את מודל Chronos AI משתמש בלמידה עמוקה כדי להגביר את קצב פריימים של וידאו ללא חפצים. אלגוריתם זה יוצר פריימים חדשים שלעיתים קרובות לא ניתן להבחין בינו ובין פריימים שנלכדו במצלמה.
המרת קצב פריימים FRC > תוכנות זמינות > ממיר קצב פריימים מתקדם (AFRC)

היתרון העיקרי של אלגוריתם AFRC הוא שימוש במספר טכניקות שיפור איכות כגון מיסוך חפצים אדפטיבי, עיבוד פסים שחורים ומעקב אחר חסימה:
טכניקת מיסוך חפצים אדפטיבית מאפשרת להפוך חפצים פחות בולטים לעיניים ובכך להגביר את האיכות האינטגרלית של וידאו מעובד;
עיבוד פס שחור מאפשר להימנע מחפצים המופיעים בדרך כלל במסגרות אינטרפולציות במקרה של פס שחור המוצג ליד קצוות המסגרת;
מעקב אחר חסימה מבצע שחזור באיכות גבוהה של מסגרות אינטרפולציות ליד קצוות במקרה של נוכחות של תנועה עם כיוון אל/מקצה המסגרת.
הערות שוליים

↑  Whaley, Sean (21 בנובמבר 2018). "What is Frame Rate and Why is it Important to PC Gaming?". נבדק ב-5 באוגוסט 2021. {{cite web}}:  (עזרה)
| --- | --- |
בקרת זהויות :  GND: 4457968-8 
אנימציה זו של הסוס מוצגת ב-12 פריימים לשנייה, התנועה קופצנית ומעוררת התנגדות
רנו Type AX

| --- | --- |

 מאפיינים כלליים
 יצרן:  רנו
 שנות ייצור:  1908–1913
 הרכבה:  צרפת צרפת
 מודל אחריו:  רנו Type EK
 פלטפורמה:  מנוע קדמי
 אורך:  2,900מ"מ
 רוחב:  1,350 מ"מ
 גובה:  1,800 מ"מ
 משקל:  950 ק"ג
 בסיס גלגלים:  1,950-2,100 מ"מ
 מפרט טכני
 מנוע:  2 צילינדרים, 1,060-1,205 סמ"ק, המפיק 6 כ"ס ו-11 כ"ס
 הילוכים:  תמסורת ידנית
 מהירות מרבית:  55 קמ"ש
 מעצב:  לואי רנו
 
רנו Type AX (בצרפתית: Renault Type AX) היא מכונית משפחתית, דו מושבית, מהודרת, מסוג טורפדו, מתוצרת יצרנית הרכב הצרפתית רנו אשר יוצרה בין השנים 1908–1913.
בנוסף לדגם הסלון, דגמי "רנו Type EI" נבנו בתצורות: קופה, קבריולה, לנדולט (Landaulet - הגג נפתח בחלקו) וואן.
דגם הרנו Type AX היה פופולרי בפריז, לונדון וקהיר בקרב נהגי המוניות.
בדגם הורכבו בלמי תוף.
תמונות

רנו Type AX, שנת 1909
רנו Type AX, קבריולט, שנת 1908 - מבט לתא הנהג
רנו Type AX, טורפדו, שנת 1909
רנו Type AX, שנת 1910
רנו Type EK, שנת 1909
רנו Type AX
רנו Type AX שנת 1909
רנו Type AX שנת 1909
הערות שוליים

↑  סגנון גוף הטורפדו היה סוג של גוף רכב ששימש בתחילת המאה העשרים עד אמצע שנות השלושים
שברולט סיטיישן

| --- | --- |

Chevrolet Citation
 מאפיינים כלליים
 יצרן:  שברולט
 שנות ייצור:  1979–1985 (משנת המודל 1980)
 יחידות שיוצרו:  1,643,587
 הרכבה:  ארצות הברית ארצות הברית  מקסיקו מקסיקו
 מודל קודם:  Chevrolet Chevy II / Nova (אנ')
 מודל אחריו:  שברולט קורסיקה  שברולט ברטה
 חברת אם:  ג'נרל מוטורס
 סיווג:  הצ'בק
 מרכב:  "Front-engine, front-wheel-drive layout" (אנ')
 פלטפורמה:  GM X platform (1980) (אנ')
 אורך:  4,488 מ"מ
 רוחב:  1,735 מ"מ
 גובה:  1,369 מ"מ
 בסיס גלגלים:  2,664 מ"מ
 מפרט טכני
 מנוע:  4 צילינדרים, 2.5 ליטר (מנוע ג'נרל מוטורס מסוג "Iron Duke engine" (אנ')  V6 צילינדרים, 2,837 סמ"ק המפיק 115 כ"ס (מנוע ג'נרל מוטורס מסוג "LE2", הורכב בדגם "שברולט סיטיישן" בין השנים 1980-1981)  V6 צילינדרים, 2,837 סמ"ק המפיק 112 כ"ס (מנוע ג'נרל מוטורס מסוג "LE2", הורכב בדגם "שברולט סיטיישן" בין השנים 1985-1982)  V6 צילינדרים, 2,837 סמ"ק המפיק 135 כ"ס (מנוע ג'נרל מוטורס מסוג "LH7", הורכב בדגם "Chevrolet Citation X-11" בין השנים 1981-1984)  V6 צילינדרים, 2.8 ליטר המפיק 130 כ"ס (מנוע ג'נרל מוטורס מסוג "LB6", הורכב בדגם "שברולט סיטיישן" בשנת 1985)
 הילוכים:  תמסורת ידנית - 4 מהירויות  תמסורת אוטומטית - 3 מהירויות תוצרת ג'נרל מוטורס מסוג "Turbo-Hydramatic 125" (אנ')
שברולט סיטיישן (באנגלית: Chevrolet Citation) היא מכונית קומפקטית, המוגדרת כמכונית משפחתית, מתוצרת יצרנית הרכב האמריקאית שברולט חברת בת של קונצרן הרכב ג'נרל מוטורס אשר יוצרה בארצות הברית ובמקסיקו בין השנים 1979–1985 (משנת המודל 1980).
משנת 1980 יוצר דגם קופה שהיה קרוי "X-11".
יוצרו 1,643,587 יחידות.
תצורות

2 דלתות - האצ'בק.
3 דלתות - האצ'בק.
5 דלתות - האצ'בק.
2 דלתות - קופה.
מכירות לפי שנת מודל

811,540 יחידות (שנת המודל 1980).
413,379 יחידות (שנת המודל 1981).
165,557 יחידות (שנת המודל 1982).
93184 יחידות (שנת המודל 1983).
97,205 יחידות (שנת המודל 1984).
62,722 יחידות (שנת המודל 1985).
תמונות

"שברולט סיטיישן", 5 דלתות, האצ'בק
"שברולט סיטיישן", 5 דלתות, האצ'בק, שנת 1981
"שברולט סיטיישן" 5 דלתות, האצ'בק
"שברולט סיטיישן", שנת 1984, 5 דלתות, האצ'בק
"שברולט סיטיישן" (ברקע נהר ההדסון)
"שברולט סיטיישן" 3 דלתות, האצ'בק, שנת 1980
"שברולט סיטיישן" 3 דלתות, האצ'בק
"שברולט סיטיישן X11", דגם קופה, 2 דלתות, שנת 1980
"שברולט סיטיישן X11", דגם קופה, 2 דלתות
ראו גם

שברולט
שברולט ברטה
הערות שוליים

↑  "שברולט סיטיישן" auto.howstuffworks.com/chevrolet-citation.htm/printable
↑  "שברולט סיטיישן" everything2.com/user/schizophasic/writeups/Chevrolet+Citation
↑  "שברולט סיטיישן" thetruthaboutcars.com/2010/12/curbside-classic-1980-chevrolet-citation
רונן לוי

רונן לוי (מעוז) (נולד ב-1974) הוא דיפלומט ישראלי, כיהן כמנכ"ל משרד החוץ. קודם לכן כיהן במערכת הביטחון הישראלית, בתפקידי פיקוד בשירות הביטחון הכללי וכראש אגף למזה"ת, אפריקה וקש"מ (קשרים מיוחדים) במטה לביטחון לאומי.